
BASES DE LA CONVOCATÒRIA DEL XXIV PREMI A LA PROMOCIÓ DEL VALENCIÀ EN LES FALLES DE DÉNIA EXERCICI 2026

Introducció
Considerant que l'article 7 de la Llei 4/1983, de 23 de novembre, d'ús i ensenyament del Valencià, estableix que el valencià, com a llengua pròpia de la Comunitat Valenciana, ho és també de la Generalitat i de la seua Administració Local i de totes les corporacions i institucions públiques que depenen d'aquestes.

Considerant que l'article 33 de la Llei 4/1983, de 23 de novembre, d'ús i ensenyament del valencià, estableix que els poders públics valencians fomentaran en l'àmbit de la seua competència, i d'acord amb el que es disposa en la present Llei, l'ús del valencià en les activitats professionals, mercantils, laborals, sindicals, polítiques, recreatives, artístiques i associatives.

Considerant que l'article 33.3 de la Llei 8/2010, de 23 de juny, de règim local de la Comunitat Valenciana, estableix que els municipis tenen competències pròpies en matèria d'activitats o instal·lacions culturals i esportives, ocupació del temps lliure i turisme.

Considerant que l'article 11 del Pla Estratègic de Subvencions aprovat per l'Ajuntament de Dénia estableix que s'establiran subvencions els efectes de les quals repercutisquen en les activitats de difusió i promoció de la llengua valenciana.

L'Ajuntament de Dénia convoca el XXIV Premi a la Promoció del Valencià en les Falles de Dénia exercici 2026, amb el següent contingut, sent el procediment de concessió el de concurrència competitiva:

1.- Objecte:
L'objectiu d'aquest premi és incentivar, promoure i potenciar l'ús del valencià en l'àmbit de les Falles de Dénia. Aquesta convocatòria està prevista i emmarcada dins del Pla Estratègic de Subvencions de l'Ajuntament de Dénia, dins de l'apartat que tracta de l'Àrea de Normalització Lingüística, amb la finalitat de fomentar l'ús i promoció del valencià en l'àmbit de les Falles.



2.- Persones que poden resultar premiades:
Poden participar totes les comissions falleres de la ciutat de Dénia, degudament inscrites en el registre municipal.
3.- Premis:
S'estableixen tres premis i tres accèssits amb les dotacions següents:
- Primer premi: 700 € (set-cents euros) i banderí acreditatiu.
- Segon premi: 500 € (cinc-cents euros) i banderí acreditatiu.
- Tercer premi: 300 € (tres-cents euros) i banderí acreditatiu.
- Tres accèssits de 150 € (cent cinquanta euros) cadascun.
4.- Procediment de concessió:
La concessió dels premis es tramita mitjançant la modalitat de concurrència competitiva, d'acord amb el que disposa l'article 22 de la Llei 38/2003, de 17 de novembre, General de Subvencions, l'article 59 del Reial decret 887/2006, de 21 de juliol, per la qual cosa s'aprova el Reglament General de Subvencions, l'Ordenança General Reguladora de la concessió de subvencions de l'Ajuntament de Dénia (BOP d'Alacant, número 113, de 13 de juny de 2014) i les Bases d'Execució del Pressupost General de l'Ajuntament de Dénia, a més del que es preveu en aquestes bases de la present convocatòria.
Es valoraran els aspectes següents:
- L'ús del valencià en el conjunt de l'activitat fallera. S'entregarà un dossier on conste: publicacions en premsa, actes públics i/o institucionals de la Falla (no fa falta incloure els textos de les presentacions), ús del valencià en les xarxes socials (es demostrarà amb documents gràfics com captures de pantalla, etc.), documentació escrita com targetes, invitacions...
- El text de les crítiques realitzades, tant el de la falla gran com el de la infantil. Aquests textos es valoraran in situ, per tant, no farà falta aportar-los en el dossier.
Aquests dos aspectes seran avaluats per igual, fins a un 50% cadascun, i la puntuació global serà la mitjana dels dos. Els criteris que es premien són els següents: la correcció ortogràfica, morfològica i sintàctica, l'estil del text, la riquesa i qualitat del lèxic utilitzat, i també l'originalitat i la creativitat. El premi s'atorgarà segons el criteri del jurat d'acord amb la documentació presentada i les activitats realitzades.
El jurat està compost pel regidor de Normalització Lingüística o persona en qui delegue, i que exercix la Presidència; la tècnica de Normalització Lingüística, una persona especialista (professor/a de valencià), i una treballadora del Departament de Normalització, que actuarà com a secretària. El jurat actuarà amb la màxima llibertat i la seua decisió és inapel·lable, per tant es podrà declarar desert qualsevol premi, si considera que els textos presentats o les crítiques dels monuments fallers no tenen la qualitat suficient.
El lliurament de premis tindrà lloc el dia 17 de març del 2026, en l'acte de lliurament de Premis de les Falles de Dénia.
El Departament de Normalització Lingüística està a la disposició de totes les Falles que hi participen per a qualsevol consulta, tant si és de caràcter lingüístic com si és sobre les presents bases de la convocatòria.
El Departament de Normalització Lingüística, com a òrgan instructor, i a la vista de l'acta del Jurat, emetrà proposta de resolució de concessió dels premis a la Junta de Govern Local de l'Ajuntament de Dénia, per a la seua aprovació, duent-se a terme la publicació d'edicte en el tauler d'anuncis de la Seu Electrònica de l'Ajuntament a l'efecte de publicitat i notificació a les persones interessades.
4.- Termini de presentació de sol·licituds:
La sol·licitud per a participar en el premi es presentarà obligatòriament de manera telemàtica mitjançant la seu electrònica de l'Ajuntament de Dénia, https://oac.denia.es firmada per la persona que represente legalment a l'entitat. A més, les falles interessades hauran de presentar el dossier amb la documentació esmentada, que es podrà adjuntar a la sol·licitud telemàtica (capacitat màxima 100 MB), o bé entregar-lo en mà en el Departament de Normalització Lingüística (plaça de la Constitució, 10 en els baixos de l'Ajuntament), en aquest cas haurà d'anar acompanyat d'una còpia de la instància tramitada electrònicament. D'aquesta manera s'entén que opten al premi aquelles comissions que ho hagen sol·licitat de manera telemàtica.
El termini de presentació de sol·licituds i de la documentació començarà a partir de l'endemà de la publicació de l'extracte d'aquestes bases de la convocatòria en el Butlletí Oficial de la Província d'Alacant, per conducte de la Base de dades Nacional de Subvencions, i finalitzarà l'11 de març del 2026.
5.- Crèdit pressupostari: 
Els premis van a càrrec de l'aplicació pressupostària 92900-48100 del Pressupost General de l'Ajuntament de Dénia per a l'exercici 2026, amb un crèdit pressupostari màxim de 1.950 € (mil nou-cents cinquanta euros).
El pagament del premi s'efectuarà mitjançant transferència al compte bancari que figure en el manteniment de tercers que haurà de presentar-se, degudament emplenat i actualitzat, acreditatiu que el compte bancari és titularitat de la comissió fallera corresponent.
6.- Requisits que han de complir les persones sol·licitants:
Podran resultar beneficiàries dels premis objecte d’aquestes bases de la convocatòria, les comissions falleres que complisquen tots i cadascun dels requisits següents:
6.1.- Tindre domicili social en el terme municipal de Dénia i dur a terme la seua activitat en l'àmbit territorial del municipi.
6.2.- Estar legalment constituïda com a associació sense ànim de lucre, i inscrita en el registre d'associacions de l'Ajuntament de Dénia.
6.3.- Estar al corrent en el compliment de les seues obligacions tributàries a nivell estatal, autonòmic i local, amb la Tresoreria General de la Seguretat Social. La sol·licitud de participació en la present convocatòria implicarà l'autorització a l'Ajuntament de Dénia per a obtindre d'ofici els certificats de trobar-se al corrent amb l’AEAT, la TGSS i la Tresoreria Local, excepte menció expressa en la sol·licitud. En aquest últim cas, s'haurà d'aportar el certificat corresponent per part de l'entitat sol·licitant.
6.4.- No estar incurses en cap de les causes de prohibició contingudes en els apartats 2 i 3 de l'article 13 de la Llei 38/2003, de 17 de novembre, General de Subvencions.
6.5.- Complir els requisits per a obtindre la condició de persona beneficiària previstos en l'article 13 de la Llei 38/2003, de 17 de novembre, General de Subvencions.
7.- Autorització sobre dades personals:
Les dades personals obtingudes per a la participació en la present convocatòria s'incorporaran als aplicatius informàtics de l'Ajuntament de Dénia, amb la finalitat de gestionar la present convocatòria.
8.- Publicitat dels premis concedits:
[bookmark: _GoBack]Es procedirà a publicar edictes dels premis concedits en la Seu Electrònica municipal, a l'efecte de publicitat i notificació, a més de la seua comunicació a la Base de dades Nacional de Subvencions, segons el que es preveu en la normativa vigent.
9.- Acceptació de las bases:
La presentació de la sol·licitud implicarà l'acceptació íntegra del que es preveu en la present convocatòria.
10.- Normativa aplicable:
Per a tot el que no estiga previst en les presents bases de la convocatòria es tindrà en compte el que s'estableix en la Llei 38/2003, de 17 de novembre, General de Subvencions, el Reial decret 887/2006, de 21 de juliol, pel qual s'aprova el Reglament de la Llei General de Subvencions i l'Ordenança General Reguladora de la Concessió de Subvencions a l'Ajuntament de Dénia (BOP d'Alacant número 113, de 13/06/2014) i altres disposicions legals vigents aplicables en matèria de subvencions.

